**Ministru kabineta noteikumu projekta „****Grozījumi Ministru kabineta 2016. gada 17. maija noteikumos Nr.310 „Darbības programmas “Izaugsme un nodarbinātība” 9.2.4. specifiskā atbalsta mērķa “Uzlabot pieejamību veselības veicināšanas un slimību profilakses pakalpojumiem, jo īpaši nabadzības un sociālās atstumtības riskam pakļautajiem iedzīvotājiem” 9.2.4.1. pasākuma “Kompleksi veselības veicināšanas un slimību profilakses pasākumi” un 9.2.4.2. pasākuma “Pasākumi vietējās sabiedrības veselības veicināšanai un slimību profilaksei” īstenošanas noteikumi”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Grozījumu Ministru kabineta 2016. gada 17. maija noteikumos Nr.310 „Darbības programmas “Izaugsme un nodarbinātība” 9.2.4. specifiskā atbalsta mērķa “Uzlabot pieejamību veselības veicināšanas un slimību profilakses pakalpojumiem, jo īpaši nabadzības un sociālās atstumtības riskam pakļautajiem iedzīvotājiem” 9.2.4.1. pasākuma “Kompleksi veselības veicināšanas un slimību profilakses pasākumi” un 9.2.4.2. pasākuma “Pasākumi vietējās sabiedrības veselības veicināšanai un slimību profilaksei”īstenošanas noteikumi” (turpmāk – noteikumu projekts) mērķis ir nodrošināt 9.2.4. specifiskā atbalsta mērķa “Uzlabot pieejamību veselības veicināšanas un slimību profilakses pakalpojumiem, jo īpaši nabadzības un sociālās atstumtības riskam pakļautajiem iedzīvotājiem” (turpmāk – SAM 9.2.4.) 9.2.4.1. pasākuma “Kompleksi veselības veicināšanas un slimību profilakses pasākumi” (turpmāk – 9.2.4.1.pasākums) un 9.2.4.2. pasākuma “Pasākumi vietējās sabiedrības veselības veicināšanai un slimību profilaksei” (turpmāk – 9.2.4.2.pasākums) ietvaros īstenoto Eiropas Savienības fondu projektu īstenošanu vienkāršojot īstenošanas procesus un mazinot administratīvo slogu, savlaicīgi sasniedzot specifiskā atbalsta mērķi - uzlabot pieejamību veselības veicināšanas un slimību profilakses pakalpojumiem visiem Latvijas iedzīvotājiem, jo īpaši teritoriālās, nabadzības un sociālās atstumtības riskam pakļautajiem iedzīvotājiem. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts izstrādāts pamatojoties uz Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 20. panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Šobrīd spēkā esošo 2016. gada 17. maija noteikumu Nr.310 „Darbības programmas “Izaugsme un nodarbinātība” (turpmāk – darbības programma) 9.2.4. specifiskā atbalsta mērķa “Uzlabot pieejamību veselības veicināšanas un slimību profilakses pakalpojumiem, jo īpaši nabadzības un sociālās atstumtības riskam pakļautajiem iedzīvotājiem” 9.2.4.1. pasākuma “Kompleksi veselības veicināšanas un slimību profilakses pasākumi” un 9.2.4.2. pasākuma “Pasākumi vietējās sabiedrības veselības veicināšanai un slimību profilaksei”īstenošanas noteikumi” (turpmāk – MK noteikumi) redakcijas 9.2. apakšpunkts nosaka sasniedzamos iznākuma rādītājus gan 9.2.4.1. pasākumam, gan 9.2.4.2. pasākumam, proti: to iedzīvotāju skaits, kas piedalījušies Eiropas Sociālā fonda veselības veicināšanas pasākumos, – 500 000 iedzīvotāji, nosakot sasniedzamo rādītāju vērtību gan uz 2023.gada 31.decembri (9.2.2.apakšpunkts), gan nosakot sasniedzamo starpvērtību uz 2018.gada 31.decembri (9.2.1.apakšpunkts). Darbības programmā rādītājam - *to iedzīvotāju skaits, kas piedalījušies Eiropas Sociālā fonda veselības veicināšanas pasākumos – 500 000 iedzīvotāji*, noteikta tikai gala vērtība, savukārt starpvērtība tika iekļauta MK noteikumos kā motivējošā sasniedzamā vērtība projektu līmenī saistībā ar snieguma ietvara mērķa sasniegšanu.   Lai neradītu papildu administratīvo slogu uz finansējuma saņēmēju un sadarbības iestādi, uzkrājot un pārbaudot šos datus, starpvērtības rādītājs uz 31.12.2018 *to iedzīvotāju skaits, kas piedalījušies Eiropas Sociālā fonda veselības veicināšanas pasākumos, – 60 000 iedzīvotāji*, tiek svītrots.  Gala sasniedzamie iznākumu rādītāji paliek spēkā un sasniedzami līdz 2023.gada 31.decembrim un starpvērtības rādītāja svītrošana neietekmē darbības programmā noteikto iznākumu rādītāju sasniegšanu, kā arī nerada ietekmi uz SAM 9.2.4. uzraudzības rādītāju sasniegšanu. Attiecīgi ar noteikumu projektu paredzēts svītrot tikai MK noteikumu 9.2.1.apakšpunktu.   1. Spēkā esošā 11.apakšpunkta redakcija nosaka līdz 2018.gada 31.decembrim sertificēti attiecināmie izdevumi 15 433 768 *euro* apmērā, tai skaitā 9.2.4.1. pasākuma ietvaros 4 651 654 *euro* apmērā un 9.2.4.2. pasākuma ietvaros 10 782 114 *euro* apmērā. Savukārt saskaņā ar 2018.gada 5.jūlijā Eiropas Komisijas apstiprinātajiem darbības programmas grozījumiem Nr.3, kas nacionālā līmenī tika apstiprināti ar Ministru kabineta 2018.gada 26.februāra rīkojumu Nr.69 “Grozījumi Eiropas Savienības struktūrfondu un Kohēzijas fonda 2014.-2020. gada plānošanas perioda darbības programmā “Izaugsme un nodarbinātība””, 9.prioritārā virziena “Sociālā iekļaušana un nabadzības apkarošana” Eiropas Sociālā fonda (turpmāk – ESF) snieguma ietvara finanšu rādītāja starpposma izpilde uz 31.12.2018 tika grozīta no 86 060 737 *euro* uz 47 915 277 *euro*, kur attiecībā uz Veselības ministrijas administrējamiem specifiskajiem atbalsta mērķiem (kopā 11 308 618 *euro*) starpposma vērtības samazinājums uz 2018.gada beigām ir sekojošs:  * 9.2.3. specifiskā atbalsta mērķa “Atbalstīt prioritāro (sirds un asinsvadu, onkoloģijas, perinatālā un neonatālā perioda aprūpes un garīgās veselības) veselības jomu veselības tīklu attīstības vadlīniju un kvalitātes nodrošināšanas sistēmas izstrādi un ieviešanu, jo īpaši sociālās atstumtības un nabadzības riskam pakļauto iedzīvotāju veselības uzlabošanai” ietvaros – no 4 348 638  *euro* uz 2 250 000 *euro*; * 9.2.4. specifiskā atbalsta mērķa “ Uzlabot pieejamību veselības veicināšanas un slimību profilakses pakalpojumiem, jo īpaši, nabadzības un sociālās atstumtības riskam pakļautajiem iedzīvotājiem” ietvaros – no 15 433 768  *euro* uz 8 054 272  *euro,* tai skaitā 9.2.4.1.pasākuma ietvaros 1 128 055 *euro* un 9.2.4.2. pasākuma ietvaros 6 926 217 *euro*; * 9.2.5. specifiskā atbalsta mērķa “ Uzlabot pieejamību ārstniecības un ārstniecības atbalsta personām, kas sniedz pakalpojumus prioritārajās veselības jomās iedzīvotājiem, kas dzīvo ārpus Rīgas” (turpmāk – SAM 9.2.5.) ietvaros – no 2 656 027 *euro* uz 643 009  *euro*; * 9.2.6. specifiskā atbalsta mērķa “ Uzlabot ārstniecības un ārstniecības atbalsta personāla kvalifikāciju” ietvaros – no 6 724 711 *euro* uz 361 337  *euro*.   Ņemot vērā minēto faktu, ir nepieciešams precizēt MK noteikumu Nr.310 11.punktu, nosakot, ka SAM 9.2.4. ietvaros līdz 2018. gada 31.decembrim ir sasniedzams finanšu rādītājs – sertificēti attiecināmie izdevumi 8 054 272  *euro* apmērā, tai skaitā 9.2.4.1. pasākuma ietvaros 1 128 055 *euro* apmērā un 9.2.4.2. pasākuma ietvaros 6 926 217 *euro* apmērā*.*  Darbības programmā tabulā Nr. 2.9.16. (6) *“Prioritārā virziena snieguma ietvars”* uz 31.1.2.2018 sasniedzamais finanšu starpvērtības rādītājs (F16) Finanšu rādītājs 9.PV (ESF) – noteikts sertificēti 47 915 277  *euro*, kas attiecībā uz Veselības ministrijas administrējamajiem specifiskajiem atbalsta mērķiem sasniedzams 11 308 618  *euro* apmērā. Atbilstoši KPVIS datiem uz 2018.gada 22.oktobri ir sasniegts 5 635 209  *euro* apmērā pēc sertificētajiem izdevumiem, 6 596 676  *euro* apmērā pēc apstiprinātajiem maksājumu pieprasījumiem un 9 589 814 *euro* apmērā pēc sertificētajiem izdevumiem, apstiprinātajiem un iesniegtajiem maksājumu pieprasījumiem, kas rada ticamību, ka arī finanšu rādītājs līdz 31.12.2018 tiks sasniegts.   1. Šobrīd MK noteikumu redakcija nosaka, ka 9.2.4.1. pasākuma un 9.2.4.2. pasākuma “finansējuma saņēmēji, īstenojot projektu, uzkrāj datus par projekta ietvaros īstenojamo pasākumu dalībniekiem, kuri uzskaitāmi atbilstoši Eiropas Parlamenta un Padomes 2013. gada 17. decembra Regulas (ES) Nr. 1304/2013 par Eiropas Sociālo fondu un ar ko atceļ Padomes Regulu (EK) Nr. 1081/2006 (turpmāk – EK Regula 1304/2013), par horizontālā principa "Vienlīdzīgas iespējas" horizontālo rādītāju sasniegšanu un par MK noteikumu 8.1., 8.2., 8.3., 8.4., 8.5. un 8.6. apakšpunktā minētajām mērķa grupām atbilstošo atbalstu saņēmušo unikālo personu skaitu. Darbības programma “*Izaugsme un nodarbinātība*” paredz, ka 9.2.4. specifiskā atbalsta mērķa „*Uzlabot pieejamību veselības veicināšanas un slimību profilakses pakalpojumiem, jo īpaši, nabadzības un sociālās atstumtības riskam pakļautajiem iedzīvotājiem*” (turpmāk SAM) grupa ir visi Latvijas iedzīvotāji, jo īpaši teritoriālās, sociālās atstumtības un nabadzības riskam pakļautās iedzīvotāju grupas (tai skaitā iedzīvotāji, kuri dzīvo apdzīvotās vietās ar zemu iedzīvotāju blīvumu; trūcīgie un maznodrošinātie iedzīvotāji; bezdarbnieki; personas ar invaliditāti; iedzīvotāji, kas vecāki par 54 gadiem; bērni). Ņemot vērā to, ka šobrīd Latvijā saskaņā ar nacionālajiem normatīvajiem aktiem, tostarp arī saskaņā ar Iedzīvotāju reģistra likumu, vienīgā pazīme, kas apliecina personas unikalitāti, ir personas kods – vienīgā vienojošā pazīme, kas nodrošina iespēju atrast informāciju par personu citos datu reģistros, kas ir īpaši būtiski, lai pārliecinātos par personas atbilstību noteiktai mērķa grupai, kā arī lai novērstu pārpratumus vai neskaidrības saistībā ar datu uzkrāšanu attiecībā uz SAM mērķa grupai atbilstošo atbalstu saņēmušo unikālo personu skaitu, ir nepieciešams MK noteikumu 66.2. apakšpunktā iekļaut norādi, ka dati par atbalstu saņēmušo personu skaitu tiek uzkrāti, nosakot pasākuma dalībnieka personas kodu un dalībnieka atbilstību konkrētajai mērķa grupai.   Noteikumu projektā netiek iekļautas izmaiņas, kas balstītas uz dalībnieku neapmierinātību par personas datu un sensitīvo personas datu pieprasīšanu anketējot, kā arī apjomīgu administratīvo slogu gan finansējuma saņēmējiem, gan uzraugošajām institūcijām – sadarbības iestādei anketu apstrādei, lai pārliecinātos par SAM 9.2.4. ietvaros īstenoto pasākumu dalībnieku atbilstību mērķa grupai un katra dalībnieka unikalitāti (lai izvairītos no tā, ka viena persona tiek ieskaitīta iznākuma rādītājā vairākas reizes). Jau atkārtoti Veselības ministrija aktualizēja savu priekšlikumu (21.08.2018 ar Veselības ministrijas vēstuli Nr.01-10.2-01/3685 nosūtīts Revīzijas iestādei) atgriezties pie sākotnējā 2016.gadā izteiktā piedāvājuma, respektīvi, finansējuma saņēmējam iegūt datus no SAM 9.2.4. dalībniekiem, aizpildot anketu, kurā tiktu norādīts tikai dalībnieka vārds un uzvārds, paraksts, kā arī tiktu norādītas atbildes uz diviem jautājumiem: “Vai Jūs atbilstat SAM 9.2.4.īpašajai mērķa grupai?[[1]](#footnote-2)” un “Vai Jūs SAM 9.2.4.finansētā pasākumā piedalāties pirmo reizi?”. 11.09.2018 ar Revīzijas iestādes vēstuli Nr.6.1-7/14/4253 tika saņemta atbilde, ka vienīgais veids, kā Revīzijas iestāde var pārliecināties par iznākuma rādītāju sasniegšanu un Komisijai sniegtās informācijas ticamību, tai skaitā par atbalstu saņēmušo unikālo dalībnieku atbilstību konkrētai mērķa grupai, ir pēc personas koda, kas ikvienam iedzīvotājam ir unikāls un ir piešķirts tikai vienai personai. Līdz ar to uz šo brīdi RI neatbalsta VM priekšlikumu par “pašdeklarēšanos”.   1. Papildus noteikumu projekts paredz piemērot Finanšu ministrijas 2018.gada 21.septembra metodikā “Vienas vienības izmaksu standarta likmes aprēķina un piemērošanas metodika 1 km izmaksām darbības programmas “Izaugsme un nodarbinātība” īstenošanai” ietvertos nosacījumus projekta vieglā transportlīdzekļa degvielas izdevumiem, reģionālās starppilsētu nozīmes un reģionālās vietējās nozīmes sabiedriskā transporta izdevumiem un kompensācijas izdevumiem par darbiniekam piederoša personiskā transportlīdzekļa izmantošanu darba vajadzībām. Ņemot vērā, ka metodikas piemērošana tiek paredzēta projekta īstenošanas laikā, to sāks piemērot no noteikumu projekta spēkā stāšanās un tās piemērošana neattiecas uz transporta izmaksām, par kurām projektā ir noslēgts pakalpojuma līgums, attiecīgi noteikumu projekts papildināts ar jaunu punktu: 9.2.4.1.pasākuma gadījumā ar jaunu 32.1 punktu, kurš nosaka, ka MK noteikumu 23.3. apakšpunktā minēto darba braucienu un iekšzemes komandējumu izmaksām un noteikumu 25.3. un 27.3. apakšpunktā minēto transporta, tai skaitā specializētā transporta, izmaksām mērķa grupām nokļūšanai pasākumu norises vietās piemēro Finanšu ministrijas metodikā “Vienas vienības izmaksu standarta likmes aprēķina un piemērošanas metodika 1 km izmaksām darbības programmas “Izaugsme un nodarbinātība” īstenošanai” ietveros nosacījumus. Minēto vienas vienības izmaksu metodiku nepiemēro piegādēm un pakalpojumiem, kuru iepirkti (noslēgts līgums) saskaņā ar publisko iepirkumu regulējumu. Šis nosacījums 9.2.4.1.pasākuma projekta ietvaros atvieglos maksājumu pieprasījumos iesniedzamo dokumentu apjomu gadījumos, kad finansējuma saņēmējs vai sadarbības partneris kā īstenošanas personāls dodas uzraudzības pārbaudēs vai uz pasākumu īstenošanu vai kā administrēšanas personāls dodas uz līgumu uzraudzību izmantojot savu transportu vai ārpakalpojumā iegādāto transportēšanas pakalpojumu, kam izdalītas degvielas izmaksas. Proti, lai segtu degvielas izmaksas, CFLA tiek iesniegta maršruta lapa par nobrauktajiem km un tiem piemēro vienas vienības metodikā noteikto 1 km izmaksu likmi. Tas pats attiecībā uz personāla došanos pārbaudēs Latvijas robežās ar starppilsētu sabiedrisko transportu, tiek piemērotas vienas vienības likmes sabiedriskajam transportam par nobraukto 1 km, attiecīgi vienas vienības metodika tiek piemērota arī izmantojot kompensācijas izdevumus par darbiniekam piederoša personiskā transportlīdzekļa izmantošanu darba vajadzībām.   Tāpat attiecībā uz 9.2.4.2.pasākumu noteikumu projekts papildināts ar jaunu 41.1 punktu, kurš nosaka, ka noteikumu 37.3. un 38.3. apakšpunktā minēto transporta, tai skaitā specializētā transporta, izmaksām mērķa grupām nokļūšanai pasākumu norises vietās piemēro Finanšu ministrijas metodiku.  Metodika var tik piemērota transporta izmaksām kā nobraukta 1 km degvielas izmaksu vieglajam transportlīdzeklim (aprēķinā izmantoti dati par vieglajām automašīnām līdz 9 sēdvietām) un sabiedriskā (reģionālās starppilsētu nozīmes, reģionālās vietējās nozīmes maršruti) transporta izmaksām projektos, kur tas ir attiecināms. 9.2.4.2.pasākuma pašvaldību un Slimību profilakses un kontroles centra (SPKC) īstenoto projekta ietvaros atvieglos maksājumu pieprasījumos iesniedzamo dokumentu apjomu gadījumos, kad finansējuma saņēmējs sedz transporta, tai skaitā specializētā transporta, izmaksas mērķa grupām nokļūšanai pasākumu norises vietās, izmantojot pašvaldībai vai SPKC piederošu vieglo automašīnu, vai ārpakalpojumā iepirktu, kur izdalītas degvielas izmaksas. Tāpat gadījumā, ja pašvaldības nodrošina sabiedriskā (reģionālās starppilsētu nozīmes, reģionālās vietējās nozīmes maršruti) transporta izmaksu segšanu, kā arī attiecīgi vienas vienības metodika tiek piemērota arī sedzot kompensācijas izdevumus par darbiniekam piederoša personiskā transportlīdzekļa izmantošanu darba vajadzībām.  Ņemot vērā, ka vienas Finanšu ministrijas izstrādātās metodikas Nr.4.4 no 05.12.2017 “Metodika par vienības izmaksas standarta likmes piemērošanu 2014.-2020.gada plānošanas periodā 27.punktā noteikts, ka obligāti jāvērš finansējuma saņēmēja uzmanība, ka, piemērojot iepirkuma procedūru, nevar tikt piemērotas vienas vienības izmaksas, izņemot šīs metodikas 15.punktā minēto gadījumu, vienlaicīgi pievēršot uzmanību dalītā iepirkuma riskam. Metodikas 15.punkts nosaka, ka gadījumos, kad finansējuma saņēmējs pats īsteno projektu (paturot pilnu kontroli par projekta vadību un īstenošanu), vienas vienības standarta likme ir piemērojama, pat ja tās ietvaros dažas izmaksu pozīcijas tiek iepirktas saskaņā ar publisko iepirkumu regulējumu (piemēram, degvielas iepirkums utt.).  Ņemot vērā, ka noteikumu projekts iesniegts izskatīšanai pēc projektu iesniegumu atlases noslēguma, skaidrojam, ka ierosinātie grozījumi neietekmē negatīvi īstenošanā esošos projektus, un grozījumi līgumos par projekta īstenošanu ir uzskatāmi par nebūtiskiem grozījumiem. Noteikumu projekts atrisina radušos situāciju un atrisina 9.2.4.1. pasākuma un 9.2.4.2.pasākumu īstenoto projektu ietvaros radušās problēmas, mazinot administratīvo un laikietilpīgo slogu. Veiktās izmaiņas kopumā neietekmē specifiskā atbalsta īstenošanas nosacījumus vai ietekmē pozitīvi, tiek atvieglota tiesību akta uztveramība un vienkāršota atbalsta saņemšana un mazināts administratīvais slogs. |
| 3. | Projekta izstrādē iesaistītās institūcijas un publiskas personas kapitālsabiedrības | MK noteikumu grozījumu izstrādes ietvaros tika iesaistīta Veselības ministrija, SPKC, Centrālā finanšu un līgumu aģentūra, Finanšu ministrija, pašvaldības un citas īstenošanas procesā iesaistītās institūcijas. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē Veselības ministriju, SPKC, Centrālo finanšu un līgumu aģentūru, pašvaldības, mazinot administratīvo slogu. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības pēc būtības. Tiesiskā regulējuma ietvaros noteiktie pienākumi tiks īstenoti esošo finanšu un darbinieku kapacitātes ietvaros. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Atbilstības izmaksu monetārs novērtējums | MK noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Atbildīgās iestādes funkcijas pilda Veselības ministrija, sadarbības iestādes funkcijas – Centrālā finanšu un līgumu aģentūra. Projekta iesniedzējs un finansējuma saņēmējs ir Veselības ministrija sadarbībā ar veselības nozares valsts pārvaldes iestādēm un atvasinātajām publiskajām personām, kas iesaistītas veselības veicināšanā un slimību profilaksē, kā arī ar juridiskajām personām, kam ir pilnvarojums veselības veicināšanas vai slimību profilakses politikas īstenošanai un koordinācijai, Nacionālā veselīgo pašvaldību tīkla pašvaldības un SPKC par pašvaldībām, kas nav Nacionālā veselīgo pašvaldību tīkla dalībnieces. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Ar MK noteikumu projektu noteiktie institūciju pienākumi tiks veikti esošo finanšu un darbinieku kapacitātes ietvaros, nepalielinot kopējās izmaksas. |
| 3. | Cita informācija | Nav. |

Veselības ministre Anda Čakša

Vīza: Valsts sekretāra p.i. Daina Mūrmane - Umbraško

A.Tomsone, 67876181

Agnese.Tomsone@vm.gov.lv

1. Iedzīvotāji, kuri dzīvo teritorijā ārpus pilsētām ar iedzīvotāju blīvumu zem 50 iedzīvotājiem uz kvadrātkilometru; Trūcīgie un maznodrošinātie iedzīvotāji; bezdarbnieki; personas ar invaliditāti; iedzīvotāji, kas vecāki par 54 gadiem; bērni. [↑](#footnote-ref-2)